ועדת העבודה והרווחה, כנסת 25, פרוטוקול מספר 122, 2023-11-27 00:00

ישראל אייכלר: שלום, ברוכים הבאים לישיבת ועדת העבודה והרווחה

ישראל אייכלר:  אנחנו יש לנו היום שתי ישיבות: הישיבה הראשונה תעסוק בהצעה לדיון מהיר של חה"כ מירב כהן וחה"כ אלון שוסטר, והנושא הוא קריסת מרכזי היום לקשישים

ישראל אייכלר:  היו כבר דיונים על העניין הזה של מרכזי היום לקשישים, כמה וכמה פעמים

ישראל אייכלר:  אנחנו נשמח לשמוע מה קורה היום שם

ישראל אייכלר:  קיבלנו גם את הפנייה של איגוד העמותות לזקן בישראל, שזה הל"ב, על הבעיה

ישראל אייכלר:  אבל קודם כל חברי הכנסת המציעים

ישראל אייכלר:  חה"כ מירב כהן

מירב כהן: קודם כל, אני רואה שיש פה נציגים של משפחות החטופים

מירב כהן:  זה לא נושא הדיון, אבל זה תמיד חשוב ועם זה תמיד צריך לפתוח וזו המשימה הכי דחופה שמונחת על שולחננו

מירב כהן:  ברשותך הם יתייחסו לפניי

מירב כהן:  כן

אודי עידן: אני יכול להתייחס בקצרה ואז אני פשוט אצא מהדיון, אם זה בסדר

אודי עידן:  אני אודי עידן, אח שלי צחי עידן, נחטף מהבית עם פיג'מה

אודי עידן:  אני קודם כל אגיד שאנחנו כן מברכים על כל מי שחוזר

אודי עידן:  ובימים האחרונים באמת חוזרים ילדים, מבוגרים

אודי עידן:  ובאותו מעמד אני אגיד שאין לנו זמן

אודי עידן:  אתמול שוחררה אלמה מנחל עוז, שהיא כרגע מורדת ומונשמת ונלחמים על חייה בסורוקה

אודי עידן:  זה רק ממחיש לנו שהתנאים שם שהחטופים מוחזקים הם תנאים נוראיים, לא טובים, לא מטופלים

אודי עידן:  אנחנו חייבים להתייחס עכשיו לכולם, אוקיי? ולהחזיר את כולם כמה שיותר מהר

אודי עידן:       זה מה שפחות או יותר באתי להגיד

אודי עידן:  שכרגע אח שלי הוא לא באף רשימה, כי הוא גבר בן 50 עוד מעט, ולא דנים עליו אפילו

אודי עידן:  אבל המצב שלו הוא כמו של כל החטופים

אודי עידן:  המצב לא טוב

אודי עידן:  והעדויות שעכשיו מהחטופים שחוזרים הן לא עדויות טובות שמטפלים בהם בצורה טובה ויפה

אודי עידן:  ולכן חשוב להשאיר את השיח הציבורי על זה שכולם חייבים לחזור כמה שיותר מהר

אודי עידן:  ואין לנו זמן

אודי עידן:  עוד יום יומיים אלמה לא הייתה חוזרת בחיים

אודי עידן:  ואנחנו מקווים שבאמת יצליחו לייצב אותה והיא תשרוד את זה

אודי עידן:       אני באתי היום לפה בתחושות מעורבות

אודי עידן:  מצד אחד זה שמחה, כי יש הרבה שחוזרים

אודי עידן:  אבל מצד שני, אנחנו מבינים שאין לנו זמן

אודי עידן:  אוקיי? תודה רבה על ההקשבה

מירב כהן: אנחנו אתכם, תודה

ישראל אייכלר: כן

ישראל אייכלר:  אמן שיחזרו הביתה

ישראל אייכלר:  רק זיק של תקווה יש, כי לפני שלושה שבועות אם היו מספרים לנו ש-40 אנשים יחזרו, אחרי שהיה לנו את גלעד שליט חמש וחצי שנים – אז זה היה נראה חלום באספמיה

ישראל אייכלר:  אז מי ייתן וגם אחיך וכל החטופים יחזרו במהרה

אלון שוסטר: אני ברשותך רוצה להוסיף

אלון שוסטר:  אני מכיר את המשפחה עשרות שנים

אלון שוסטר:  עבדתי עם דבורה, האמא, הסבתא

אלון שוסטר:  והלב כבד מנשוא

אלון שוסטר:  ואנחנו צריכים לעשות שני דברים: מצד אחד לא רק לא לשכוח, אלא להמשיך לעשות את מה שעושים וביתר שאת, משום שבמובן פרדוקסלי את החלקים היחסית קלים אנחנו מבצעים כרגע

אלון שוסטר:  והמשימה הולכת ונהיית קשה ככל שהזמן עובר

אלון שוסטר:  מצד שני יש לנו כל כך הרבה מועקות וצערים ואכזבות וכעסים, ואנחנו נצטרך לעשות הכול במקביל בלי לשכוח את המשימה הזו שרובצת עלינו עמוק-עמוק בלב

אלון שוסטר:  אתם תבואו

אלון שוסטר:  ואם לא תבואו יום אחד אנחנו נזכור את זה בעצמנו

אודי עידן: אין אפשרות כזאת

אודי עידן:  הם יבואו, כולם

אלון שוסטר: לא, התכוונתי אם אתם לא תבואו הנה

אודי עידן: גם אני מקווה ששבוע הבא לא נצטרך לבוא

ישראל אייכלר: שלא יצטרכו לבוא

אודי עידן: בדיוק

אודי עידן:  אנחנו לא נהנים מלבוא לפה

אודי עידן:  אני מודה

אלון שוסטר: לא, כי אנחנו כן

אודי עידן: לא

אודי עידן:  אבל אתה יודע, לפחות זה לא התפקיד שלנו

ישראל אייכלר: בנסיבות אחרות

אודי עידן: אנחנו מעדיפים להישאר בבתים שלנו ולא לבוא לפה

אודי עידן:  אבל נבוא לפה כל עוד נצטרך כדי להשאיר אותם על סדר היום

אודי עידן:  גם את החלק הקשה שכביכול הגרעין הקשה של העסקה הזאת, שזה הגברים והחיילים

אודי עידן:  ולא לשכוח שגם אותם זו החובה שלנו, החובה המוסרית שלנו, להחזיר אותם

אודי עידן:  בסדר?     

מירב כהן: ממש

ברהן מלדה: אולי באותו נושא, יש אזרח שהוא חטוף

ברהן מלדה:  לא חטוף, אלא נמצא בשבי של החמאס – אברה מנגיסטו, תשע שנים

אודי עידן: גם את מנגיסטו, את כולם

ברהן מלדה: והישאם

אודי עידן: את כולם

ישראל אייכלר: בעזרת השם

ישראל אייכלר:  כן

ישראל אייכלר:  רצית להגיד משהו?     

אסתר בוכשטב: שמי אסתר, אני מקיבוץ נירים

אסתר בוכשטב:  אני אמא של יגב שהוא חטוף בעזה, יחד עם אשתו רימון

אסתר בוכשטב:  שניהם גם לא במתווה כרגע של העסקאות, לפחות מה שאנחנו יודעים

אסתר בוכשטב:  אנחנו מאוד מבקשים, דורשים, להמשיך בטיפול בחטופים

אסתר בוכשטב:  להמשיך להשיב את כולם, כי גם הצעירים, ואני רוצה לדבר על זה אחר כך בוועדה השנייה לבריאות הנפש, אני רוצה לדבר על זה

אסתר בוכשטב:  המצב שלהם מאוד קשה שם

אסתר בוכשטב:  הם לא נמצאים בטוב ואנחנו כבר שומעים מהאינפורמציה שמגיעה אלינו דרך המשפחות שחוזרות

אסתר בוכשטב:       אנחנו מאוד שמחים ואני מברכת על כל אחד שחזר עד כה

אסתר בוכשטב:  אבל אנחנו מאוד-מאוד מבקשים שהתהליך הזה יימשך, שלא ייפסק

אסתר בוכשטב:  אנחנו מכירים את כולם

אסתר בוכשטב:  זו אחת הבעיות שלנו באירוע הזה

אסתר בוכשטב:  כי גם אנחנו היינו ב-7 באוקטובר בבית שלנו בקיבוץ נירים וחווינו את החוויה

אסתר בוכשטב:  ואנחנו מכירים את כולם, אני יכולה להגיד היום שאני כבר מכירה את כולם, כי אנחנו בתוך מטה החטופים פוגשים את כל המשפחות

אסתר בוכשטב:  אבל חלק גדול, לפחות כל תושבי אשכול שבאירוע הזה נפגעו אנחנו מכירים

אסתר בוכשטב:  ואנחנו מבקשים, דורשים, אני לא יודעת איך להגיד, שהסיפור הזה ייגמר

אסתר בוכשטב:  לפחות החלק של החטופים

ישראל אייכלר: תודה רבה

מירב כהן: נעשה הכול

מירב כהן:  באמת, אי אפשר לנשום

מירב כהן:       להתייחס לנושא הדיון?      

ישראל אייכלר: בבקשה

מירב כהן: כמובן שזה הנושא הכי חשוב וכל נושא אחר לידו מתגמד

מירב כהן:  אנחנו בעצם ביקשנו דיון דחוף על מצב מרכזי היום

מירב כהן:  אני רק אגיד ברקע הדברים שזה נושא שאנחנו מנסים לפתור לרווחת הזקנים והזקנות בישראל כבר הרבה מאוד זמן

מירב כהן:  בינואר ביקשנו דיון דחוף וזה לא אושר

מירב כהן:  באוגוסט בזמן הפגרה רצינו לעשות על זה כינוס וזה גם לא אושר

מירב כהן:  והיו כבר שתי שביתות אזהרה של מרכזי היום לקשיש

ישראל אייכלר: את מחשיבה גם את הדיון שהיה פה, שלא היה?     

מירב כהן: היו עוד דיונים שהוגשו ולא אושרו לאורך הדרך

ישראל אייכלר: לא, את זה לא הזכרת פשוט

מירב כהן: יכול להיות שגם היו דיונים שכן אושרו

מירב כהן:  אני רק אומרת מה היו הדיונים שלי שלא אושרו

מירב כהן:  והיו גם שביתות אזהרה, כבר פעמיים

מירב כהן:  זאת אומרת באמת הארגונים ומרכזי היום נאבקים בכל דרך שיש להם

מירב כהן:  ואין אפילו קצה של פתרון

מירב כהן:  לא נראה שזה באמת חשוב למישהו בממשלה

מירב כהן:       המצב הוא שיש 180 מרכזי יום ברחבי הארץ שנותנים מענה לקשישים וקשישות בגיל ממוצע של 81

מירב כהן:  בעצם אתה כסף שלהם מקזזים מגמלת הסיעוד של האנשים, אבל הסכום נקבע על ידי משרד הרווחה והביטוח הלאומי

מירב כהן:  וזה סכום נמוך מידי

מירב כהן:  הוא נמוך, כי האנשים שמגיעים לשם מקבלים ארוחה חמה, פעילות וגם הסעה

מירב כהן:  ומדובר בתקצוב חסר שכולם מסכימים עליו, אין מחלוקת

מירב כהן:  אז גם הרבה מאוד שנים כבר מתוקצב בחסר והם במצב כלכלי מאוד לא יציב

מירב כהן:  גם שהמודל אומר שאם בן אדם לא מגיע, וזה יכול לקרות בבוקר, למרות שמרכז היום נערך לתת לו שירות וקנה את המצרכים לאוכל והזמין את אנשי המקצוע והכול, הם עדיין לא משופים אם מישהו בבוקר פשוט לא מגיע

מירב כהן:  גם עניין ההסעות

מירב כהן:  ברגע שיש אנשים שמגיעים לשם בכיסאות גלגלים אז ההסעה היא מאוד יקרה

מירב כהן:  זה בערך 250 לאדם, שהתעריף עומד בערך על 180

מירב כהן:  אז בעצם רק ההסעה לבד עולה יותר מהתעריף שמרכז היום מקבל

מירב כהן:       וחשוב לי להעיד באופן אישי, אני הסתובבתי בעשרות מרכזי יום ברחבי הארץ

מירב כהן:  זה פתרון מדהים להפגת בדידות, לשמור על אנשים עצמאיים

מירב כהן:  לאפשר להם להזדקן בצורה פעילה

מירב כהן:  מסתובבים במרכזי היום ורואים אנשים מאושרים

מירב כהן:  שבאים בבוקר עם הסעה וחוזרים ב-14:00 בצוהריים ויש להם שגרת יום ויש להם חברים ויש להם פעילות והם מאושרים

מירב כהן:  זה ממש הצלת חיים לאנשים

מירב כהן:       ואני חושב שהמטרה צריכה להיות לא רק הישרדות, שהמרכזים הקיימים לא ייסגרו, אלא איך אנחנו מרחיבים את החזון לזה שכל אדם קשיש בישראל, בוודאי אם הוא במצב סיעודי והעצמאות שלו, הפעילות שלו מוגבלת – איך אנחנו מעודדים אותו לבוא לשם כדי שיהיו לי מאות אלפי אנשים במרכזי יום

מירב כהן:  אנחנו לא רק צריכים לשמור על הגחלת הקטנה שקיימת, אנחנו צריכים להרחיב את זה

מירב כהן:  כי זה ממש מציל חיים וזה גם חוסך כסף למדינה

מירב כהן:  כי אם הם לא שומרים על הפעילות שלהם מצבם מדרדר ואז אנחנו גם נאלצים לשלם להם קצבאות סיעוד גבוהות יותר

מירב כהן:  אז ממש אנחנו מפסידים מכל הכיוונים

מירב כהן:       אני אגיד שגם עכשיו בזמן מלחמה מרכזי היום נרתמו למאמץ והם קולטים קשישים וקשישות שפונו למרכזים בכל רחבי הארץ

מירב כהן:  ואני חושבת שזו תשתית מאוד חשובה שתבטיח הזדקנות בכבוד של הזקנים והזקנות בישראל

ישראל אייכלר: תודה רבה

ישראל אייכלר:  אני רק רוצה לשמוע אחר כך את אנשי המקצוע, כי היה פה דיון וסוכם שהם הולכים להעביר להם 50 מיליון שקלים

שמואל תמיר: הנה, אדוני זוכר

ישראל אייכלר: בוודאי שאני זוכר

שמואל תמיר: לא דובים ולא יער

ישראל אייכלר: השאלה אם משרדי הממשלה זוכרים

ישראל אייכלר:  מישהו יודע אם זה עבר או לא עבר?     

שמואל תמיר: זה רשום בפרוטוקול, לא עבר כלום

שמואל תמיר:  ישב פה השר הקודם, מר מאיר כהן, ואמר יש 50 מיליון

שמואל תמיר:  אתה אישרת את זה

שמואל תמיר:  שאלת אותם מה עושים עם זה? כולם עמדו ככה ולא אמרו

אלון שוסטר: אם כן, סוכם להעביר, לא סוכם שזה יקרה

אלון שוסטר:  סוכם

ישראל אייכלר: חה"כ אלון שוסטר, בבקשה

אלון שוסטר: על זה סבתא שלי פעם הייתה אומרת 'הכסף הוא לא עיקר בחיים, העיקר שהוא יהיה'

אלון שוסטר:       אני כראש רשות לשעבר, מועצה אזורית שקצת עלתה לכותרות, שער הנגב, מועצה קטנה

אלון שוסטר:  אופיר ליבשטיין היה ראש המועצה הנוכחי שנהרג

ישראל אייכלר: כמה יישובים יש לכם?     

אלון שוסטר: עשרה קיבוצים, מושב, עוד חווה, משפחת שרון

אלון שוסטר:  מרכז קליטה של עולים, איבים

אלון שוסטר:  העיר שדרות בעיבורה

אלון שוסטר:  המרכז שהקמנו, אני רוצה לחדד, אנחנו הרי קהילה של קהילות, של קיבוצים שיודעים לעבוד כמו בחברה החרדית, לא מזניחים אף אחד

אלון שוסטר:  אבל הרעיון של מרכז מרכזי, בלב המועצה, ליד המכללה וכל אחד בכל יישוב זה אחרת – הוא אירוע שהיינו צריכים לעבור איזה שהוא שינוי מסוים

אלון שוסטר:  ומרגע שהוא קרה לפני 30 שנה אי אפשר היה לדמיין את המציאות בלי המוסד המדהים הזה

אלון שוסטר:  כל מה שאמרה חברתי מירב הוא מדויק

אלון שוסטר:  אחד מהמוסדות שהמדינה צריכה להסתער עליהם

אלון שוסטר:       עכשיו אני מחבר, בדחילו, בין הפתיח מכמיר הלב והמאתגר כל כך של אודי עידן לגבי צחי והאחרים

אלון שוסטר:  האנשים המבוגרים הם טקט אחד בלב שלנו אלו החטופים אחרי הילדים

אלון שוסטר:  אבל הם נמצאים שם, הם חסרי הישע

אלון שוסטר:  הם אלו שביצעו, הם עשו כבר את הנדרש מהם וכרגע בחשבון הבין דורי אנחנו כולנו מחויבים להם

אלון שוסטר:  "כבד את אביך ואת אימך" הוא לא רק ציווי פרטני, הוא ציווי מוסרי כולל, קיבוצי, כללי, של כיצד מתנהלת חברה אנושית

אלון שוסטר:       עכשיו יתכן ואנחנו אומרים שטויות ויתכן שהמוסד המפואר הזה יכול לחיות בלי הדיון הזה ואנחנו צריכים להתפנות לנושאים אחרים שקשורים

אלון שוסטר:  אני לא שמעתי על זה

אלון שוסטר:  אני מבין שיש בעיה

אלון שוסטר:  ואותי מעניין מנציגות הממשלה שנמצאת כאן להבין מדוע לכל הרוחות לא מבצעים את המהלך שלא ימשיך לפורר את המוסד המפואר הזה של מרכזי היום

אלון שוסטר:  תודה

שמואל תמיר: רוב החטופות שנמצאות שם הן ממרכז היום אשכול

ישראל אייכלר: כן

ישראל אייכלר:  אני ארצה, קיבלתי פה את המסמך של הוועדה שבו מזכירים לנו שב-א' שבט, 23 בינואר 2023, היה דיון ובאמת לבקשת חברי הכנסת מירב כהן, אלון שוסטר ואחמד טיבי, בדיוק בנושא הזה

ישראל אייכלר:  והסיכום שהיה לנו היה שהוועדה קראה להקים מחדש את קבינט הזקנה בממשלה

ישראל אייכלר:  ו-"חברי הוועדה סבורים כי על המדינה להגדיל את חלקה בתקצוב מרכזי היום ולהעביר 50 מיליון שקלים עבור פעילות מרכזי היום

ישראל אייכלר:  העבודה תמשיך לבחון את הרפורמה בסיעוד" – זה נושא יותר רחב

מירב כהן: באיזה תאריך זה היה?     

ישראל אייכלר: 23 בינואר 2023

ישראל אייכלר:  אז אנחנו בעצם בדיון מעקב בעצם

ישראל אייכלר:  בואו נשמע את משרד הרווחה, גב' רוקח נמצאת פה?     

ורד רוקח: שלום

ורד רוקח:  אני אציג רגע את עצמי

ורד רוקח:  אני ורד רוקח, אני מנהלת השירות של מסגרות

ורד רוקח:  תחת השירות שלי נמצא כל תחום מרכזי היום

ורד רוקח:       אני אבוא ואתחיל ואומר שרצינו לעשות שינויים, במטרה לעבות את הפעילות, את התעריף, את ההגעה למרכזי היום

ורד רוקח:  בנינו איזה שהוא מתווה שהיה על השולחן אצל כולנו

ורד רוקח:  כשאני אומרת 'אצל כולנו' זה משרד האוצר וביטוח לאומי ומשרד הרווחה

ורד רוקח:  במטרה לעשות הרבה מאוד פעולות כדי לקדם את מרכזי היום ולשפר את המצב בהם

ורד רוקח:  אם אנחנו מדברים על הסעות, אם אנחנו מדברים על הגודל של מרכזי היום

ורד רוקח:  אם אנחנו מדברים על ההתקשרויות בהם

ורד רוקח:  אם אנחנו מדברים על הדרך והפנייה והבירוקרטיה של מרכזי היום

ורד רוקח:  וגם בתוך זה על מודל העבודה שנעשה במרכזי היום

ורד רוקח:       לצערי פרצה מלחמה

ורד רוקח:  וכל המתווה הזה נמצא כרגע במצב שאנחנו לא יכולים להמשיך יותר בשלב הזה

ורד רוקח:  ולכן אנחנו לא מתקדמים איתו

ורד רוקח:  אבל מצד שני, זה לא אומר שאנחנו נמצאים במצב של חירום ואנחנו לא מקדמים את מה שאפשר מתוך המתווה הזה

ורד רוקח:  אז אני כן אבוא ואגיד שאנחנו כן עושים פעולות לקידום של המודל, אנחנו כן עתידים לצאת בקולות קוראים לשיפור המצב וההגעה של מרכזי היום

ישראל אייכלר: מה קורה היום שם במרכזים האלה בזמן מלחמה?     

ורד רוקח: בזמן מלחמה יש מרכז יום אחד שהוא סגור לגמרי

ישראל אייכלר: איפה?     

ורד רוקח: במועצה אזורית אשכול

ורד רוקח:  סגור לגמרי

אלון שוסטר: גם בשער הנגב כמובן

שמואל תמיר: יש עוד כמה כאלה

שמואל תמיר:  גם שדרות וגם ירוחם

ורד רוקח: אני אגיד רגע משהו אחר

ורד רוקח:  יש מרכזי יום שפתוחים באופן חלקי

ישראל אייכלר: השאלה כמה קשישים נשארו שם באזורים שהזכרתם

ורד רוקח: זהו, אז אנשים פונו גם לבתי מלון וגם בפינוי עצמאי

ורד רוקח:  יש הרבה מאוד אזרחים ותיקים שהיו שייכים למרכזי היום שהתקבלו במקומות אחרים

ורד רוקח:  מרכזי היום פתחו את שעריהם להמשך של טיפול

ורד רוקח:  חלק מהם נשארים במקומות פינוי של מלונות

ורד רוקח:  שם אנחנו גם כן ממשיכים לתת מענה

ורד רוקח:  אמנם לא ברמה של מרכזי היום, אבל יש הרבה יותר שילוב של טיפול אישי, גם של ביטוח לאומי שנכנסים מטעם הסיעוד וגם של הרווחה

מירב כהן: אני לא מבינה את התשובה הזאת

מירב כהן:  זאת אומרת בגלל המלחמה אז לא נותנים יותר שירות לקשישים סיעודיים? לא הבנתי את התשובה הזו

מירב כהן:  זה מינואר

מירב כהן:  אגב, היום יש ישיבת ממשלה ב-18:30 שהולכים להעביר שם מלא כספים, מיליארדים

מירב כהן:  50 מיליון למרכזי יום לקשישים סיעודיים אין? איזה מן תשובה זו? זה עניין של סדרי עדיפויות

מירב כהן:  ואם בחרו להזניח את הקשישים אז זה אומר שזה לא בסדרי עדיפויות של הממשלה הזו

מירב כהן:  מה זה קשור למלחמה? אנחנו עצרנו מלכת את כל משרדי הממשלה? אנשים לא מקבלים יותר שירותים? אנחנו פשטנו את הרגל? לא, אני לא מבינה את התשובה הזאת

מירב כהן:  מינואר סיכמנו סכום זניח, 50 מיליון שקלים

מירב כהן:  אגב, לא פותר את הבעיה, רק טיפה להכניס חמצן למערכת

ישראל אייכלר: אנחנו נשאל את משרד האוצר, תאיר ראבוחין

ישראל אייכלר:  מה קורה עם ה-50 מיליון האלה?     

תאיר ראבוחין: נראה לי אני רגע אתייחס למכלול דברים שעלו פה, בין היתר גם ל-50 מיליון האלה

תאיר ראבוחין:  אני אגיד, קודם כל המסמך הזה שאליו אתם מתייחסים שדיבר על איזה שהוא תיקון שקראו לו גם רפורמה, אבל בגדול הוא פשוט עדכון של התעריף

תאיר ראבוחין:  בזמנו נכתב מסמך פנימי של משרד הרווחה וכן היה איזה שהוא שיח שהגיע עד הוועדה

תאיר ראבוחין:  אבל לא מדובר בהחלטת ממשלה

מירב כהן: את אומרת בעצם להחלטת הוועדה אין סמכות

תאיר ראבוחין: לא

תאיר ראבוחין:  אני אומרת שפשוט היה - - -     

מירב כהן: זה פשוט לא החלטת ממשלה או חוק אז לא סופרים אותם

מירב כהן:  במילים אחרות, מה שהיא אומרת לך

תאיר ראבוחין: לא, לא

תאיר ראבוחין:  אני אומרת שמאז אותו דיון היו דיוני תקציב, היה תקציב

תאיר ראבוחין:  חוק תקציב חדש וכו'

תאיר ראבוחין:  ובאמת - - - הוא לא מופיע

אלון שוסטר: מה שאת אומרת הפסדתם במשחק, תנסו בפעם הבאה

תאיר ראבוחין: לא, לא, אז שנייה

אלון שוסטר: את מוכנה להתייחס עניינית לטענות?     

תאיר ראבוחין: כן, בוודאי

תאיר ראבוחין:  בוודאי

מירב כהן: לא, היא אמרה לך את האמת

מירב כהן:  היא אמרה לך התקבלה החלטה והיא לא מעוגנת בשום תקציב

תאיר ראבוחין: אני התייחסתי בסך הכול לדבר הראשון שיושב-הראש שאלה אותי וזה ספציפית 50 מיליון שקלים

ישראל אייכלר: אגב, מה שדיברנו אז על 50 מיליון זה לא שהוועדה המציאה 50 מיליון

ישראל אייכלר:  הייתה הבטחה ממשלתית ל-50 מיליון

תאיר ראבוחין: נכון

תאיר ראבוחין:  אמרתי, זה מסמך של משרד הרווחה שדיבר על הסכום הזה

ישראל אייכלר: ליישם אותה, לא שאנחנו החלטנו לתת

אלון שוסטר: כן

אלון שוסטר:  אבל שר הרווחה מי הוא, מה?     

שמואל תמיר: שר הרווחה הקודם עמד פה, יש פה ואמר יש להם 50 מיליון שצבעתי אותם עבור מרכזי היום

ישראל אייכלר: זה היה העניין

ישראל אייכלר:  שלא תהיה אי הבנה בפרוטוקול

תאיר ראבוחין: אז רגע בהקשר הזה, זה נאמר

ישראל אייכלר: כאילו הוועדה החליטה לחלק כסף

תאיר ראבוחין: לפני דיוני התקציב, בעקבות דיוני התקציב, הדבר הזה בתצורה המקורית ההיא, של עדכון תעריף בעלות הזאת לא נכנס כפי שהוא

תאיר ראבוחין:  אבל אני אגיד עכשיו מה כן, שזה הדברים שאני חושבת שגם חשוב שיעלו פה בוועדה, ולא רק את הדבר הזה

תאיר ראבוחין:       אז דבר ראשון רגע בהקשר של המלחמה, זה לא נכון לומר שלא ניתן מענה

תאיר ראבוחין:  להיפך, ניתן מענה מאוד רחב עכשיו לאזרחים הוותיקים

תאיר ראבוחין:  גם במלונות, גם כמו שנאמר פה - - -     

אלון שוסטר: אבל זה לא הדיון

מירב כהן: אנחנו מדברים על מרכזי יום

תאיר ראבוחין: שנייה, אני אשמח רגע לסיים את ההתייחסות

אלון שוסטר: כל כך הרבה דברים קורים לאנשים מבוגרים, מה זה קשור למרכזי היום?     

ישראל אייכלר: לא, לא, לא

ישראל אייכלר:  רגע, אלון שוסטר, אני כן רוצה לשמוע מה נעשה

תאיר ראבוחין: קודם כול בהקשר של המלחמה ניתן מענה נרחב למרכזי יום שהם סגורים או כאלה שנקרא להם חצי סוגרים

תאיר ראבוחין:  כלומר מרכז יום, לדוגמה, שיכול בשגרה להכיל 50 אזרחים ותיקים והיום בגלל שהממ"ד שלו קטן יכול להכיל רק 20

תאיר ראבוחין:  רוב מרכזי היום בארץ נמצאים במצב הזה, גם במרכז הארץ, זה לא קשור לעוטף

תאיר ראבוחין:  נותנים להם כרגע מענה בדמות תשלום מלא על אותם אנשים שלא יכולים להגיע, בגלל שזה סגור או בגלל שהנחיות פיקוד העורף לא מאפשרות

ישראל אייכלר: זו הגדרה מעניינת

אלון שוסטר: זה מקובל? אנשי השטח, מה אתם אומרים?      

קריאה: זה לא מה שקורה בשטח

תאיר ראבוחין: אני מציעה שהביטוח הלאומי יתייחסו לזה עוד רגע

ישראל אייכלר: זה מאוד חשוב מה שאמרת ואני רוצה לברר אם זה נכון, במשרדה רווחה והמעונות

ישראל אייכלר:  האם אתם מקבלים שיפוי עכשיו גם על האנשים שלא הגיעו? זו הייתה אחת הדרישות שלכם בדיון הקודם

נטלי גבאי לוי: נטלי גבאי, מנהלת אגף סיעוד, ביטוח לאומי

נטלי גבאי לוי:  אנחנו כן נותנים שיפוי למרכזי היום, כמו שתאיר אמרה

נטלי גבאי לוי:  מרכזים שסגורים לגמרי מקבלים שיפוי של 70%, שזה המקסימם שיפוי שאנחנו נותנים

נטלי גבאי לוי:  חשוב לציין שבתעריף הנוכחי ההוצאות השוטפות של מרכזי היום עומדות על 60% מהתעריף ונתנו עדיין איזה שהיא אקסטרה של 70% כדי לתת איזה שהיא התארגנות בעניין הזה

נטלי גבאי לוי:       מרכזים שלצורך העניין בהחלטת רשות או פיקוד העורף לא יכולים להכיל את הכמות המלאה של המבקרים שלה, על החלק היחסי שלא מגיע הם גם יקבלו שיפוי

נטלי גבאי לוי:  מן הסתם היינו נורא יצירתיים ואפשרנו לתת כל טיפול חלופי, באיזה מעטפת שמרכזי היום רוצים

נטלי גבאי לוי:  רק א' על מנת שיישמר הקשר עם הזקנים

נטלי גבאי לוי:  ושתיים, באמת בשביל לתת להם תשלום מקסימלי עד כמה שניתן בעניין הזה

נטלי גבאי לוי:       עכשיו, כשהיא דיברה על העניין של המלונות, רק אני אסב את תשומת ליבכם שמה שהיא רצתה לומר זה לא על פעילות באופן כללי במלונות

נטלי גבאי לוי:  זו פעילות חלופית למרכזי היום במלונות

נטלי גבאי לוי:  הרי ברור לנו שביישובי העוטף לא נמצאים כמעט אנשים, רובם פונו לבתי המלון

נטלי גבאי לוי:  משרד הרווחה שאמון על השירותים החברתיים נכנס לרוב בתי המלון ונותן שם פעילות שהיא במעטפת של מרכזי יום, על מנת שבעיקר האוכלוסייה המבוגרת לא תישאר ללא תעסוקה

נטלי גבאי לוי:  ולשם בעצם חתרנו

נטלי גבאי לוי:       סמי, זה לא נותן מענה לתעריף למרכז היום

נטלי גבאי לוי:  אבל אני חושבת שבשעה הקשה הזאת שאנחנו נמצאים, אנחנו קודם כל מנסים למצוא פתרונות למה שקורה עכשיו

נטלי גבאי לוי:  התעריף היה לפני המלחמה

נטלי גבאי לוי:  הוא בעיה שמלווה בזמן המלחמה ואני מקווה שלא יישאר אחרי המלחמה

נטלי גבאי לוי:  אנחנו כל הזמן מנסים למצוא פתרונות

נטלי גבאי לוי:  אנחנו גם בשבוע שעבר נפגשנו כל המשרדים

נטלי גבאי לוי:  זה לא שבגלל המלחמה העבודה עצרה מלכת ומשרדי הממשלה עסוקים רק בחרבות ברזל

נטלי גבאי לוי:  כן, זה נדבך מאוד-מאוד גדול בעבודה שלנו

נטלי גבאי לוי:  בטח בעבודת הביטוח הלאומי

נטלי גבאי לוי:  אבל גם התקציבים היום, ואני חושבת שאתם יודעים טוב ממני, חברי הכנסת, שמוסטים היום למתן פתרונות למפונים קודם כל בשלב הזה ואחר כך לדברים אחרים

נטלי גבאי לוי:       אנחנו נמשיך וכן נעלה את הנושא הזה של התעריף ונמשיך בהידברות וננסה לתת פתרונות יצירתיים

נטלי גבאי לוי:  כלל המשרדים חושבים שהשירות של מרכז היום הוא שירות טוב, הוא שירות מבורך

נטלי גבאי לוי:  אין לנו איזה שהוא אינסנטיב שהוא יעלם או לא יהיה

נטלי גבאי לוי:  אנחנו נעשה את הכול בשיתוף פעולה כן לראות איך אנחנו מעלים את התעריף או איך אנחנו מוצאים פתרונות יצירתיים שנותנים מענה בעניין הזה

ישראל אייכלר: תודה

ישראל אייכלר:  את רצית להוסיף משהו או שסיימת?     

תאיר ראבוחין: אם יש עוד שאלות, אבל בעיניי זה היה ממצה

ישראל אייכלר: אז אני אתן לשמואל סמי קידר להציג כמה שאלות

שמואל תמיר: מנכ"ל ארגון הל"ב

שמואל תמיר:  אני מאוד מודה לך על המפגש ומאוד מודה לחברי הכנסת מירב ושוסטר שהסכימו לחדש את הדבר הזה

שמואל תמיר:  קודם כול אנחנו צריכים להתחיל עם זה שאנחנו מחזקים את ידי המשפחות ואת החטופים, ישר כוח

שמואל תמיר:  וצריך להודות לכל מערכת הביטחון ולצבא שעושים הרבה פעולות גדולות

שמואל תמיר:  באותה הזדמנות אני גם רוצה להוסיף למשרד הרווחה, שהם רשמו, פתחו לכל חטוף וכל בית תיק עם עובדת סוציאלית צמודה

שמואל תמיר:  ישר כוח

שמואל תמיר:       אני אומר לציין, רוב החטופות שנמצאות עדיין בעזה הן מאשכול

שמואל תמיר:  ממרכז היום שחטף יש לו שם שלושה הרוגים ובמצב קשה

שמואל תמיר:  אנחנו נוכחנו במצב הזה שהעורף הוא החזק

שמואל תמיר:  רבותיי, והעורף זה מרכזי היום

שמואל תמיר:  ואנחנו משתדלים לתת תשובות ומענים לכולם

שמואל תמיר:  אנחנו הקמנו מרכז יום נייד שנע בין היישובים

שמואל תמיר:  אנחנו קלטנו למשל מרמת גן יש לנו אנשים משדרות, יש לנו מעמק חפר

שמואל תמיר:  בשדרות, באשדוד, בחיפה קלטו מהצפון, בבני ברק ובירושלים קלטנו משדרות

שמואל תמיר:  זה רק דוגמאות

שמואל תמיר:  אנחנו קולטים ועושים והולכים הביתה, מחבקים את הזקנים, נותנים להם פעילות

שמואל תמיר:  חלק נותנים להם אוכל שלא יכולים להגיע

שמואל תמיר:  רבותיי, זה דברים

שמואל תמיר:       אבל אנחנו הגענו למצב שאנחנו נמצאים בדגל אדום

שמואל תמיר:  הזקנים האלה, אם יישארו בבית, הם ייכנסו לבדידות, דיכאון

שמואל תמיר:  דיכאון מביא למחלות, מחלות למוות

שמואל תמיר:  אנחנו מפברואר 2021 התעריף לא עלה

שמואל תמיר:  אנחנו ישבנו פה לפני שנה, אמרתם לעשות משהו, מפברואר 2021

שמואל תמיר:  זה מתקופת הקורונה

שמואל תמיר:  אני לא מבין את ההיגיון של משרד האוצר, אני לא מבין את ההיגיון של הביטוח הלאומי

שמואל תמיר:  אנחנו מסתובבים סביב הפלונטר של משרד הרווחה, הביטוח הלאומי, משרד האוצר והשלטון המקומי

שמואל תמיר:  פלונטר של ארבעה גופים גדולים שבצ'יק יכולים להחליט, אבל המצב הוא קשה

שמואל תמיר:  בסוף הם יקרסו

שמואל תמיר:  לא תהיה כתובת

שמואל תמיר:       במפגש שהיינו פה אמרתם שייתנו כסף, לא נתנו

שמואל תמיר:  אנחנו הגשנו תביעה משפטית נגד משרד האוצר, משרד הרווחה

שמואל תמיר:  אני מקווה בגלל המלחמה זה אולי יתעכב

שמואל תמיר:  אנחנו השבתנו את המערכת ביומיים כדי שאפשר יהיה לעשות משהו

שמואל תמיר:  אנחנו לא מסוגלים

שמואל תמיר:  לא יכול להיות שמ-2008 היו מרכזי היום בקריסה

שמואל תמיר:  2008 נתנו לאיזה פרופסור שמיט להכין עבודה

שמואל תמיר:  הכין עבודה, לעשות אותה

שמואל תמיר:  ניסו לעשות אחר כך איזה רפורמה מסוימת

שמואל תמיר:  שום דבר לא יצא

שמואל תמיר:  לא יכול להיות שמרכזי היום יישארו בתעריף של פברואר 2021

שמואל תמיר:  לא צריך לספר לכולם את יוקר המחיה שקמה, את העלות, ההסעות

שמואל תמיר:  מעבר להסעות של הנכים, שזה עולה 250 כשאנחנו מקבלים 150 שקלים – זה לא הגיוני

שמואל תמיר:  והם מחייבים שנסיע אותם

שמואל תמיר:  שיגיד לי משרד הרווחה, איך אתם רוצים שאני אסיע קשיש נכה שב-250 שמשלמים 150? אין היגיון במצב הזה

שמואל תמיר:  זה חייבים לתת תשובה

שמואל תמיר:       ואיפה לא היינו? הופענו ברדיו, הופענו בטלוויזיה, הופענו אצלך – לא עזר כלום

שמואל תמיר:  הביטוח הלאומי ניסה להעלות את התעריף

שמואל תמיר:  משרד הרווחה העלה באיזה שקל

שמואל תמיר:  העלו לנו אותו ב-1

שמואל תמיר: 37 שקלים

שמואל תמיר:  אתה שומע הרב? 1

שמואל תמיר: 37 שקלים

שמואל תמיר:  זה אפילו לא מצחיק, זה מעליב

קריאה: מה זאת אומרת? מתי? לא הבנתי

שמואל תמיר: זה מעליב

שמואל תמיר:  לפני איזה שבוע, שבועיים, שלושה שבועות

שמואל תמיר:  העלו את זה ב-1

שמואל תמיר: 37 שקלים

שמואל תמיר:  זה אפילו לא מצחיק, זה מעליב

שמואל תמיר:  אז תסבירי לי למה זה

שמואל תמיר:  אני לא הבנתי למה

נטלי גבאי לוי: אבל סמי, חשוב לציין שלא מדובר בעלייה של תעריף, זה הצמדה של מדד

שמואל תמיר: עוד יותר גרוע

נטלי גבאי לוי: בסדר, אוקיי

נטלי גבאי לוי:  זה לא יותר גרוע

ישראל אייכלר: השאלות של הל"ב, של סמי, מופנות לאוצר בעצם

ישראל אייכלר:  איך יכול להיות שהתקציב, התעריף שנקבע בפברואר 2021, אנחנו כבר עוד מעט בפברואר 2024

ישראל אייכלר:  איך יכול להיות שזה אותו תעריף?     

תאיר ראבוחין: אני אסביר

תאיר ראבוחין:  האופן שבו, שיטת המימון שנקבעה בחוק סיעוד למרכזי היום היא כזאת שכל זקן מגיעות לו איזה שהיא כמות של יחידות סיעוד והוא בעצם מחליט לאן הוא משתמש בהן

תאיר ראבוחין:  כלומר הוא יכול לקחת חלק בכסף, הוא יכול לקבל לדוגמה מוצרי ספיגה ובין היתר הוא יכול לשים איזה שהיא כמות שהוא מחליט מתוך יחידות הסיעוד שלו לממן את הביקור שלו במרכז היום

תאיר ראבוחין:       היחידות האלה הן דבר שהוא קבוע בחוק והערך שלו הוא שווה ערך לערך של שעת טיפול, לדוגמה של טיפול בבית של מטפלת

תאיר ראבוחין:  ערך היחידה הזאת הוא צמוד לשכר מינימום וכו'

ישראל אייכלר: לא עלה מ-2021 עד היום?     

שמואל תמיר: הוא לא עלה מ-2021?     

תאיר ראבוחין: הוא עלה

תאיר ראבוחין:  והסיבה, אני לא בטוחה - - -     

שמואל תמיר: עלה ב-1

שמואל תמיר: 37 שקלים

תאיר ראבוחין: לא, לא

תאיר ראבוחין:  הסכום, אני לא יודעת אם ה-1

תאיר ראבוחין: 37 שקלים זה מה שבפועל, אבל בוא נניח שכן

תאיר ראבוחין:  הסיבה לכך היא שמלכתחילה היחידה שמושלמת למרכז היום היא מעט גבוהה יותר מהיחידה שמשולמת לטיפול בבית ולכן כשהייתה עליית שכר מינימום זה השפיע בצורה יותר קטנה על התעריף הזה

שמואל תמיר: אני ברשותך רוצה להשלים

ישראל אייכלר: אני רוצה לאפשר לרן מלמד

שמואל תמיר: אני רוצה ברשותך להשלים בשני משפטים

ישראל אייכלר: אתה אמרת כבר יותר משני משפטים

ישראל אייכלר:  תן לאחרים גם לדבר

שמואל תמיר: עוד שני משפטים, אני המאפיה

שמואל תמיר:  אנחנו ידענו שהמצב הוא חמור מאוד

שמואל תמיר:  לקחנו רואה חשבון, הסתובב בכמה עמותות, הביא את התוצאות

שמואל תמיר:  רבותיי, התעריף צריך לעלות ב-30% והם יודעים את זה

שמואל תמיר:  אם התעריף הוא 130 צריך לעלות

שמואל תמיר:  הם חייבים את זה

שמואל תמיר:  אם לא יהיה פתרון, הם הבטיחו לי בפגישה האחרונה שהייתה לפני שבוע, יחד עם הנציגים של הרווחה, ביטוח לאומי והאוצר, שאולי בסוף 2024 זה יהיה

שמואל תמיר:  אם זה יהיה חלק ממרכזי היום ייסגרו והזקנים יחזרו הביתה ויישארו בבדידות

שמואל תמיר:       אני מבקש את הסיוע מפה

שמואל תמיר:  רבותיי, זה קול שאני קורא לכם כבר הרבה מאוד זמן

שמואל תמיר:  תודה רבה

ישראל אייכלר: תודה רבה

ישראל אייכלר:  כן מלמד, בבקשה

רן מלמד: תודה אדוני יושב-הראש

רן מלמד:  אני בחודשים האחרונים, בין שאר עיסוקיי, מתנדב באגודה למען הזקן בבני ברק, שמפעילה את מרכזי היום ביישוב

רן מלמד:  המנהלת שלהם, תרצה שפירא, מאוד רצתה להגיע לכאן, אבל היא חייבת להיות במרכז

רן מלמד:  היא ביקשה שאני אקריא בשמה כמה שורות, ברשותך

רן מלמד:       "שמי תרצה שפירא, אני רואת חשבון

רן מלמד:  בשלוש השנים האחרונות זוכה לחיות את השליחות שלי בניהול האגודה למען הזקן בבני ברק

רן מלמד:  נכנסתי לארגון בזמן משבר הקורונה, כשמרכזי היום היו סגורים ופסגתי צוות נפלא, למרות כל המורכבויות, הפגיעה במשכורות והקשיים להפעיל – המשיך ביתר שאת את העשייה המבורכת

רן מלמד:  צלחנו את משבר הקורונה ומרכזי היום חזרו לפרוח, חזרו לתפוסה מלאה כמעט ומלאי חיים ורוח

רן מלמד:  אנחנו זרוע של המדינה, אנחנו נותנים את הנשמה כדי שהמקום יצליח

רן מלמד:  עומדים מול בירוקרטיה בלתי נסבלת שהולכת ומעמיקה ולכל פרט יש משמעות כספית

רן מלמד:  מול יוקר מחיה שמאמיר ומכביד עלינו ולא פחות מכך על הצוות שלנו, איש איש במחייתו

רן מלמד:  אנחנו עומדים מול עובדים סוציאליים שמבקשים את השכר ואת הזכויות הבסיסיות שלהם

רן מלמד:  מול חברות הסעות, שאם הקשיש לא מצליח להגיע התשלום צריך להתבצע בכל מקרה

רן מלמד:  הזנה ורכש שמעלים מחירים ובמאזן הכספי של כל חודש עומדים מול שוקת שבורה"

רן מלמד:      אני אגיד רק אדוני את הדבר הבא: אני ראיתי בעיניים שלי את האזרחים הוותיקים של בני ברק עם חיוך על הפנים כל בוקר כשהם מגיעים למרכז של תרצה, לשני המרכזים שהיא מפעילה שם

רן מלמד:  זה עוול שמשרד האוצר, בין אם באמצעות הביטוח הלאומי ומשרד הרווחה ובין אם באופן עצמאי מהרעיונות שלו, לא חושב על ההורים שלו, של העובדים שלהם שם במשרד, ודואג לתקציב הזה בצורה מסודרת

רן מלמד:  תודה

מירב כהן: רק רן, חשוב להגיד, זה עניין של מדיניות, שיעבירו כסף

מירב כהן:  ביטוח לאומי או משרד האוצר, הפקידים שיושבים כאן, בסוף יש תקציב שהם מעבירים את הכסף

מירב כהן:  הוחלט לא להכניס את זה לתקציב

רן מלמד: אם משרד האוצר היה בא ואומר פעם אחת אנחנו בעד להעלות את התקציב, לא אישרו לנו, לא נתנו לנו – הייתי סותם את הפה

רן מלמד:  יושבת פה נציגת האוצר והיא לא אומרת את זה

מירב כהן: לא, היא אמרה לך הייתה החלטה ולא הוכנס דה פקטו לתקציב

מירב כהן:  נכון? זה עניין של מדיניות

מירב כהן:  אין מה להתחבא מאחורי פקידים

מירב כהן:  זה סדרי עדיפויות של ממשלה

אלון שוסטר: לא, אבל מירב, אני חושב שלפקידים, אפשר לקרוא לך פקידה?      

מירב כהן: אני לא אומרת את זה כמילה רעה

מירב כהן:  דרג מקצועי ודרך פוליטי

אלון שוסטר: הבן של סבתא שלי היה היסטוריון, אבא שלי, והוא אמר לי ששלטון הפקידים הוא חשוב, כי הוא מגן כנגד השלטון היחיד של המלכים הטיראניים

אלון שוסטר:  אז יש חשיבות גדולה

אלון שוסטר:       אבל יש אחריות בצד היותכם אנשי מקצוע וזה להגיד את האמת

אלון שוסטר:  לא להתחבא מאחורי איך נגיד? את בעצם רמזת שאנחנו ניסינו, עשינו מאבק

אלון שוסטר:  השר, שר הרווחה אמר ואנחנו הצלחנו לא לבצע את מה שהוא אמר

אלון שוסטר:  או לפחות אני לא שמעתי פה מה דעתך המקצועית

תאיר ראבוחין: זה בוודאי לא מה שאמרתי

אלון שוסטר: לא שמעתי מה דעתך המקצועית על האמירות

אלון שוסטר:  יתכן ויש פה טעויות, יתכן ואנשים מגזימים

אלון שוסטר:  תגידו את זה

אלון שוסטר:  השיטה הזאת של לבוא ולספר מה הדברים האחרים שאנחנו עושים ולא להתייחס לגופן של טענות היא פסולה מקצועית

ישראל אייכלר: סליחה, סליחה, זה לא סימפוזיון פה ולא מרכז הקשיש פה

אלון שוסטר: אגב, סליחה רגע

אלון שוסטר:  אפשר גם לומר 'אתם צודקים, אין לנו כסף'

ישראל אייכלר: אני רוצה להעלות עכשיו לשידור את ליאור שטרסברג, למרות שאני לא נותן בדרך כלל בזום, אבל הוא נמצא בכפר עזה, אז אני רוצה להעלות אותו

ישראל אייכלר:  ליאור שטרסברג, עמותת "מטב"

ליאור שטרסברג: תודה רבה כבוד יושב-הראש

ליאור שטרסברג:  אני אכן כרגע מתחילה עוד מעט אזכרה לעובד שלנו, רמי תמרי ז"ל, שלצערנו הרב נרצח יחד עם אשתו לילי בכפר עזה בשבת הארורה, לכן אני לא נמצא

ליאור שטרסברג:  אז תודה רבה

ליאור שטרסברג:  אני אעשה את זה קצר

ליאור שטרסברג:       אנחנו מנהלים כמעט 30 מרכזי יום, עמותת "מטב"

ליאור שטרסברג:  בעיקר בפריפריה, במקומות הכי קשים

ליאור שטרסברג:  עכשיו, הסיטואציה זה לא שאנחנו באים ואומרים שמרכזי היום יתמוטטו בעתיד, אלא מי שמכיר את התחום יודע שכבר עכשיו בעיקר במרכזי יום קטנים, בעיקר במרכזי יום שעוד נותנים שירות לתשושי נפש, לאנשים עם אלצהיימר, יש כבר פגיעה קשה באזרחים

ליאור שטרסברג:  ומה שקורה כרגע בשנה האחרונה, שאף אחד לא מקבל החלטה, זה שנתונים לדבר הזה למות

ליאור שטרסברג:  בואו נגיד את האמת

ליאור שטרסברג:       עכשיו באמת יהיה שיח מקצועי, משמעותי, לאורך כל התקופה

ליאור שטרסברג:  משרד הרווחה עם ביטוח לאומי

ליאור שטרסברג:  יש קונסנזוס לגבי חשיבות מרכזי היום, נקודה

ליאור שטרסברג:  אבל הדבר הזה לא עוזר כלום

ליאור שטרסברג:  והסיטואציה הזאת שבה אנחנו נאלצנו כעמותות פעם ראשונה בתולדות מרכזי היום, ללכת לשביתה

ליאור שטרסברג:  ומנצלים את זה שאנחנו לא עושים שביתה ללא הפסקה, אנחנו דואגים לקשישים

ליאור שטרסברג:  היינו יכולים לעשות שביתה ללא הפוגה

ליאור שטרסברג:  עשינו שביתות אזהרה, הלכנו לצעד משפטי

ליאור שטרסברג:  זה לא התפקיד שלנו

ליאור שטרסברג:  מאלצים אותנו ללכת למהלך ואנחנו לא נוותר

ליאור שטרסברג:  הגיע הזמן שהשערורייה הזאת תיפסק ויבינו את הדבר הזה שיש פה שירות קריטי

ליאור שטרסברג:  במיוחד למדינה שמספר האזרחים הוותיקים שלה עולה באופן דרמטי

ליאור שטרסברג:  שהאתגרים עולים

ליאור שטרסברג:  שיש קונסנזוס

ליאור שטרסברג:  הגיע הזמן לעשות שינוי

ליאור שטרסברג:  כי עוד פעם, היינו בדיונים, שבענו ממילים טובות, הגיע הזמן להחלטות

ליאור שטרסברג:  ואני אומר עוד פעם, מרכזי היום לא הולכים להתמוטט, הם כבר מתמוטטים

ישראל אייכלר: מר שטרסברג, מה אתה חושב הפתרון לגבי המימון? וכמה?     

ליאור שטרסברג: הפתרון הוא להעלות את התעריף של מרכזי היום ב-30% לפחות

ליאור שטרסברג:  והעברנו מסמכים והסברנו בדיוק כמה עולה ארוחה וכמה עולה הסעה וכמה עולה שכר

ליאור שטרסברג:  אבל כנראה שיש מי שמנצל את העובדה שאנחנו נחמדים ואנחנו עמותות ואנחנו לא נוקטים בשביתה ללא הגבלת זמן, כי אנחנו חסים על הקשישים

ליאור שטרסברג:  בפועל שום דבר לא קורה וזו שערורייה אחת גדולה

ליאור שטרסברג:  תודה רבה

ישראל אייכלר: תודה רבה

ישראל אייכלר:  זה מפנה אותנו לפקידת האוצר

ישראל אייכלר:  כולם מדברים על 30%

ישראל אייכלר:  כנראה שהם יודעים על מה הם מדברים, שיש פער של 30% כדי לקדם אותם

תאיר ראבוחין: אז אני אגיד

תאיר ראבוחין:  אני לא יודעת על איזה בדיוק בדיקה של רואה חשבון שספציפית סמי התייחס, אני לא מכירה

ישראל אייכלר: לא, גם מטב אמר את זה וגם הוא אמר את זה

ישראל אייכלר:  אני לא מונע על דעת יחיד

תאיר ראבוחין: לא, לא, אני מבינה

תאיר ראבוחין:  התעריפים של משרד הרווחה, שהוא קובע, אגב, לא רק במרכזי היום

תאיר ראבוחין:  משרד הרווחה פועל בכל הגזרות שלו בשיטה הזאת של תעריף, שממומן פר בן אדם

תאיר ראבוחין:  התעריפים לא בנויים אחד לאחד לפי מכל הזמן מבנה העלויות של כל גוף וכל ארגון

ישראל אייכלר: לא מדובר פה על כל ארגון

תאיר ראבוחין: לא, לא, אני אומרת, בסוף יש תהליך של מכרז

תאיר ראבוחין:  שבתהליך של מכרז אנשים, עמותות, אגב, ליאור מתייחס לעמותות

תאיר ראבוחין:  יש גם שוק, אם אני לא טועה, 50% מהשוק הזה של מרכזי היום גם קיימות בו חברות פרטיות

תאיר ראבוחין:  אז אולי קצת פחות

תאיר ראבוחין:  אז תקנו אותי, סליחה

ישראל אייכלר: נו, ומה קורה איתן?     

תאיר ראבוחין: אז לדוגמה אני אומרת, לאחרונה מכרזים חדשים של מרכזי יום, לדעתי בבאר שבע ועוד כמה מקומות, יש הרבה מאוד מציעים והרבה מאוד אנשים, בין היתר גם חברות פרטיות, שמאוד רוצים לבוא ולהפעיל את המרכזים האלה

ישראל אייכלר: איפה למשל?      

תאיר ראבוחין: אני מכירה בבאר שבע

תאיר ראבוחין:  אני יודעת שיש עוד מקומות כאלה

ישראל אייכלר: זאת אומרת, אנשים שמוכנים בפחות כסף להפעיל

תאיר ראבוחין: לא אומרת בפחות כסף

תאיר ראבוחין:  בתעריף הקיים, מוכנים לבוא ולהפעיל ויש אפילו תחרות

תאיר ראבוחין:  עכשיו, ברור לי שיכול להיות שיש מקומות שאם מאופיינים אחרת

תאיר ראבוחין:  אבל האמירה שבאופן גורף העלאת תעריף של 30% מבחינתנו היא לא מבוססת ואני לא יודעת על מה היא מתייחסת

ישראל אייכלר: יש לי שאלה

ישראל אייכלר:  אם אנשים מוכנים להפעיל את זה במחיר הזה, ואולי זה אומר שכבר אפשר להוריד את הלחם ואת החלב ועשות תוכנית הרזייה לקשישים וכך הם יכולים לעמוד בתקציב הזה

תאיר ראבוחין: יש סטנדרטים מאוד ברורים שמשרד הרווחה מפקח על מרכזי היום

דבורה ביטון: יעזבו אותנו מהר מאוד

דבורה ביטון:  בקצב הזה הם עלולים לעזוב אותנו מהר מאוד

דבורה ביטון:  צריך לחשוב על זה, אדוני

קריאה: הסטנדרטים אולי ברורים מאוד, אבל עם כל הרצון הטוב, יש מספרים

ישראל אייכלר: רגע, היא אומרת משהו

ישראל אייכלר:  מה את אומרת?     

תאיר ראבוחין: אני אומרת שמשרד הרווחה בודק ומפקח על השירות שנותנים במרכזי היום לפי תקנון עבודה סוציאלית

ישראל אייכלר: משרד הרווחה, האם אתם חושבים שבשירות שאתם צריכים לתת לאותם קשישים אפשר לעמוד בתקציב של אותם אנשים כמו אותן חברות שרוצות לעמוד בתחרות?     

ורד רוקח: תראה אדוני, תמיד אפשר לעמוד בתקציב הנמוך ולשאוף לתקציב הגבוה, כן? אני כן אחזק את מה שאומרת פה תאיר שעל שולחני כרגע נמצאות בקשות לפתיחה של מספר מרכזי יום

ורד רוקח:  לא אחד ולא שניים

ורד רוקח:  מה שמחזק בעיניי את התפיסה, כולל של ליאור שטרסברג, שעלה פה מחברת מטב

ורד רוקח:  שמחזק את התפיסה שאפשר להפעיל בתעריף הזה

ורד רוקח:  להגיד שזה המצב האידיאלי?     

ישראל אייכלר: אבל הוא אמר שהוא רוצה תוספת של 30%

ורד רוקח: אבל ליאור מצד שני ניגש למכרז והוא עומד בזה

שמואל תמיר: אני ברשותך רוצה לענות

ורד רוקח: אז רגע

ורד רוקח:  אבל אני כן אבוא ואגיד שזה לא המצב הרצוי להישאר בתעריף הזה

ורד רוקח:  נכון, אם היה לנו עוד 50 מיליון שקלים אז היינו משפרים הרבה מאוד מהתנאים ולא מסתמכים רק על מה שנקרא הלחם והחמאה

ורד רוקח:  ויכולנו לתת פעילויות הרבה יותר עשירות ומעטפת יותר טובה

ורד רוקח:  ובזה באמת תלוי תקציב

ורד רוקח:       אז אפשר לבוא ולהגיד שהמינימום להפעלה של מרכז הוא X כסף ואם היה לי 2X כסף אז הייתי מפעילה הרבה יותר טוב

ישראל אייכלר: הבנתי

ישראל אייכלר:  חברות הכנסת שנכנסו פה רוצות לומר משהו?      

מירב כהן: חשוב לשמוע אבל מה סמי אומר, כי אם אין בעיה תקציבית בשביל מה אנחנו יושבים פה?     

ישראל אייכלר: סמי, העברת לחה"כ כהן את המכתב שלך?      

שמואל תמיר: העברתי

שמואל תמיר:  אבל לא התייחסתי

ישראל אייכלר: כי במכתב יש את כל מה שאתה אומר

מירב כהן: לא, אבל היא טוענת שאין שום בעיה ואנשים מבקשים אפילו להקים חדשים

שמואל תמיר: מי שלוקח מרכזי יום פרטיים אלה גופים שלא מפעילים רק מרכזי יום

שמואל תמיר:  הם מעבירים קהילות תומכות, הם מעבירים טיפולי בית

שמואל תמיר:  הרווח שלהם בא משם, לכן הם יכולים

שמואל תמיר:  מרכזי היום זה השיווק כדי לקחת זקנים שעדיין נמצאים במרכזי יום וייגשו אליהם לטיפולי בית

שמואל תמיר:  זאת הסיבה שגם מטב מחזיק וזאת הסיבה שחברות אחרות

שמואל תמיר:  אין אף גוף פרטי אחד רק מרכז יום

שמואל תמיר:  הם עושים עוד הרבה פעולות, שם הרווחים שלהם

ישראל אייכלר: הבנתי

מירב כהן: אז למה הם עושים את זה? כדי למשוך קהל? הבנתי

מירב כהן:  זה כמו פעולת שיווק

ישראל אייכלר: מה שסמי אומר שזה עצמו לא יכול להחזיק את עצמו, אלא אם כן אתה עושה כמה וכמה עסקים

מירב כהן: בדיוק

ישראל אייכלר: חה"כ ביטון, בבקשה, אני רוצה לסכם

דבורה ביטון: תודה כבוד יושב-הראש

דבורה ביטון:  תודה לחה"כ מירב כהן ולחה"כ אלון שוסטר על דיון מאוד חשוב

דבורה ביטון:  כבוד יושב-הראש, הייתי רוצה להתייחס למציאות שקיימת היום, בהתייחס לקשישים המפונים

דבורה ביטון:  אני פוגשת אותם במלונות

דבורה ביטון:  ואני בדיוק אמרתי לחה"כ מירב שבעצם אני רואה שברוב היום כמעט יש חוסר מעש שלהם

דבורה ביטון:  הם יושבים, במלונות

ישראל אייכלר: יש 6,500 כאלה

דבורה ביטון: יש עיריות שהן חזקות וכן מצליחים להפעיל במלונות כנראה גדולים יותר

דבורה ביטון:  אבל אני נמצאת פה באזור המרכז, כחלק מהמפונים

דבורה ביטון:  אני עוברת ומבקרת לא מעט מלונות

דבורה ביטון:  ולדאבוני לא מוצאים, אין מי שמכיל אותם, מפעיל אותם

דבורה ביטון:  מנסה אפילו להקל על הסבל שלהם

דבורה ביטון:  חשוב לנו לזכור כבוד יושב-הראש שמדובר באוכלוסייה שצריכה טיפול שהוא טיפול מיוחד

דבורה ביטון:  בין אם זה התייחסות גם למצב הרגשי, לאור מה שקרה, כי זו אוכלוסייה שכבר עברה בחייה

דבורה ביטון:  בטח ובטח הפעלות בתוך בתי המלון ובימים קריטיים כאלה

דבורה ביטון:  שלא לדבר על זה שהם יצטרכו לחזור לשגרה

דבורה ביטון:  צריך לחשוב איך אנחנו מתחזקים, מתקצבים, בין אם זה אפילו פסיכולוגים מתאימים, פעולות חווייתיות שקצת יקלו עליהם

דבורה ביטון:  צריך לזכור שמרבית הקשישים שנמצאים שם הם גם חלקם יש משפחות, משפחות שהיו גם קשורים לאירועים מסוימים בתקופה הזו

דבורה ביטון:  ובטח ובטח להיערך כלכלית ולא לחשוב על שום כסף בעניין שלהם

דבורה ביטון:  לחזק ולתת ולחזק את העמותות שיהיו שם, אבל צריך להתחיל לשחרר

דבורה ביטון:       כל הדיונים, לצערי, שאני מבלה מוועדה לוועדה נושא התקציב חוזר

דבורה ביטון:  ובסוף אני תמיד אומרת מה שאנחנו לא נשלם היום אנחנו נשלם פי כמה וכמה בעתיד

דבורה ביטון:  ואני מצפה באמת, כבוד יושב-הראש, זה קרוב אליך, קרוב לליבך ובטח ובטח לחה"כ מירב כהן וחה"כ אלון שוסטר

דבורה ביטון:  ואני באמת מצפה שמפה תצא אמרה ולאו דווקא עוד שיחה

דבורה ביטון:  צריך לצאת פשוט עם החלטות

ישראל אייכלר: חה"כ צגה מלקו, רצית להגיד משהו

צגה מלקו: אדוני יושב-הראש, אני מתנצלת, כי היום יש לנו במקביל כמה ועדות, אז הייתי בוועדת החינוך עם חברתי ולכן לא הייתי כאן מההתחלה

צגה מלקו:  ועכשיו אתייחס פה בנושא של הקשישים

צגה מלקו:  יש קשישים שחיים עם הילדים שלהם, בעקבות המצב עברו לגור עם המשפחה

צגה מלקו:  וזה לא פשוט, המשפחה לא הייתה ערוכה, לא הייתה מוכנה

צגה מלקו:  וגם בן אדם שמעבירים אותו מהבית שלו לבית של הילדים או קרובי משפחה זה לא קל

צגה מלקו:  אז המשפחות האלה שמארחות או הילדים אין להם שום סיוע או תמיכה איך להתנהל מול המבוגרים

צגה מלקו:       אז כמו שחברתי, דבי, אמרת – נציגי עיריות חזקות באמת מתקשרים, מתעניינים, שואלים

צגה מלקו:  אבל יש מקומות שלא

צגה מלקו:  אז לכן אני חושבת גם לזה לתת ביטוי, כי יש אנשים שלא בבתי מלון, מעדיפים להיות אצל המשפחה

צגה מלקו:  האוכל, התרבות, המנהג, השפה

צגה מלקו:  אבל אף אחד לא מתעניין

ישראל אייכלר: אגב, יש הסכם ששר התיירות עשה עם משרד האוצר לגבי פינוי עצמי

ישראל אייכלר:  אז אני מניח שבעניין זה של המימון של השהייה הם יכולים להיעזר בהסכם הזה

ישראל אייכלר:  אבל לגבי הטיפול, את צודקת

נטלי גבאי לוי: נשמח להתייחס לזה, בבקשה

דבורה ביטון: יושב-הראש, שתדע שההסכם זה קודם כל דורש שאנחנו משלמים ורק אחר כך ממלאים את הבקשה

דבורה ביטון:  זאת אומרת צריך גם לראות מי יש לו את היכולת לשלם

ישראל אייכלר: אוקיי, בסדר, זו פרוצדורה

דבורה ביטון: אין ספק שזה מסייע

ישראל אייכלר: מר יצחק בריק, ביקשת להגיד משהו

ישראל אייכלר:  פרופ' יצחק בריק

פרופ' יצחק בריק: קודם כל, תודה רבה על הדיון הזה

פרופ' יצחק בריק:  גם לכבוד יושב-הראש וגם למירב ושוסטר שהעלו את הנושא

פרופ' יצחק בריק:  מתפתח פה דיון על מצב הזקנים בזמן המלחמה ואני חושב שלא למטרה זו זומן הדיון הזה, אלא למצבם של מרכזי יום בכלל

פרופ' יצחק בריק:  ואני חושב שמן הראוי באמת היה שהוועדה תעשה דיון בנושא של מצבם של הזקנים בתקופת המלחמה

פרופ' יצחק בריק:  אני רק אתמול הייתי במלונות בירושלים ויש הרבה מה לומר על זה, אבל אני חושב שזו לא מטרת הדיון

פרופ' יצחק בריק:  אני מציע שיהיה דיון מיוחד לזה

פרופ' יצחק בריק:       לגבי מרכזי היום: אני רוצה לומר למה אני יושב פה

פרופ' יצחק בריק:  אני יושב ראש האגודה הישראלית לגרונטולוגיה

פרופ' יצחק בריק:  אבל אני יושב פה בכובע של מי שהיה אחראי בעיקר להקמת מרכזי יום בשנות ה-80 וה-90

פרופ' יצחק בריק:  כשהייתי מנכ"ל אשל באותה תקופה וביחד עם הממשלה ואחר כך ביטוח לאומי, ועידת התביעות וכספים רבים שהבאנו, עשרות מיליוני דולרים, להקים את מרכזי היום האלה

פרופ' יצחק בריק:       למה הוקמו מרכזי היום? כדי לאפשר לאנשים, גם המוגבלים, להמשיך ולחיות בביתם בתנאי חיים שמבטיחים להם איכות חיים

פרופ' יצחק בריק:  אם לא היו מרכזי היום כל האנשים האלה שנמצאים היום במרכזי היום, במשך כל השנים היו שם, היו מגיעים למוסדות סיעודיים

פרופ' יצחק בריק:  אני מעריך שלפחות 10,000 אנשים ממבקרי מרכזי היום אם לא היו מרכזי היום הם היו היום במוסדות סיעודיים

פרופ' יצחק בריק:  זו הייתה לא רק בעיה לחייהם ולאיכות חייהם ומשפחותיהם, אלא גם על תקציב המדינה זה היה נופל

פרופ' יצחק בריק:       אני חושב שמה שאנחנו רואים היום זו סכנה להתמוטטות מרכזי היום

פרופ' יצחק בריק:  מרכזי היום זה העוגן, זו הצלה לאנשים המוגבלים בקהילה, שיוכלו להמשיך לחיות בביתם ולא יהיו במוסדות

פרופ' יצחק בריק:  ואכן אני רוצה לומר שמעבר לקריאה פה, הדבר הבסיסי קודם כל זה להבטיח את העלאת התקציב בהתאם לתקציב ריאלי

פרופ' יצחק בריק:  לא יתכן שהתעריף שהממשלה קובעת הוא לא יכסה את ההוצאות של המרכזים, כי זה יביא להתמוטטותם

פרופ' יצחק בריק:       שנית, יכול להיות, ואני מציע לבדוק את זה מחדש, יכול להיות שצריך לשנות את שיטת התקצוב של מרכזי היום ולהבטיח תקציב בסיסי, ממשלתי, עם הרשות המקומית

פרופ' יצחק בריק:  לבנות תקציב נכון שהוא יבטיח את קיומם של מרכזי יום באופן בסיסי

פרופ' יצחק בריק:  ושלא יבואו כאן כל חצי שנה לוועדת העבודה והרווחה עם תחינה לאוצר ולמשרדי הממשלה שיתקנו את התקציב

ישראל אייכלר: תודה רבה

ישראל אייכלר:  אני רוצה לסכם את הדיון

ישראל אייכלר:  קודם כל, הוועדה קובעת שהשירות של מרכזי היום הוא חיוני לציבור הקשישים; הוועדה ממליצה להעלות את התעריף למרכזי היום ב-30% ולחילופין להעביר את הסכום של 50 מיליון שקלים עליו דובר כבר מינואר אשתקד; הוועדה תמשיך לעקוב אחרי הנושא

ישראל אייכלר:       תודה רבה לכולם, ישיבה זו נעולה